רוברט מאלט

רוברט מַאלֶט (3 ביוני 1810 - 5 בנובמבר 1881) היה גאופיזיקאי ומהנדס אזרחי אירי שנחשב בספרות המדעית לאבי הסייסמולוגיה<ref></ref>, ואף נחשב לחוזה תאוריית טקטוניקת הלוחות<ref name=":3">D., R., Dean, 1991. Robert Mallet and the founding of seismology. Annals of Science, Vol. 48, pp. 39-67</ref>. והוא הממציא של כמה וכמה מושגי יסוד בסייסמולוגיה שנמצאים בשימוש שכיח עד היום<ref>Jackson, P.N.W. (1998). "Fluctuations in Fortune: Three Hundred Years of Irish Geology". In Foster J.W. & Chesney H.C.G. (ed.). Nature in Ireland: A Scientific and Cultural History. McGill-Queens. p. 101. </ref>.

== ביוגרפיה וקריירה מוקדמת ==
מאלט נולד בדבלין, אירלנד ב-3 יוני, 1810. בצעירותו החל את לימודיו האקדמיים במדעים ומתמטיקה בגיל 16 בטריניטי קולג' שבדבלין, וסיים אותם בשנת 1830 בגיל 20<ref name=":1"></ref><ref name=":0"></ref>. כבר שנתיים לאחר מכן, ב-1832 הוא נבחר לאקדמיה המלכותית האירית , ובשנת 1838 הוא נבחר כחבר לכל חייו בחברה הגאולוגית המלכותית של אירלנד ובין השנים 1846 - 1849 כיהן כנשיאהּ. בשנתו האחרונה כנשיא החברה הוא בנה מעין דגם ראשוני של סייסמוגרף, וביצע את הפיצוץ המבוקר הראשון לשם ניסוי קליטת הגלים הסייסמיים בדגם הסייסמוגרף המוקדם שבנה<ref name=":0" />. קודם לכן, בשנת 1835 הוא נמנה עם חברי האגודה הבריטית לקידום המדע שידועה היום בשם האגודה המדעית הבריטית . עובדה זו סייעה בידיו לקבל מענקי מחקר איתם ביצע את ניסוייו הראשונים. במקביל לפעילותו זו, ובמיוחד לעת סיום לימודיו, הוא עבד כמהנדס בבית היציקה של משפחתו, והיה שותף ליצירת מספר מבנים מהמפורסמים שבאירלנד כמו המגדלור שעל סלע פַאסְטֶנְט , שני גשר הנדנדה שמעל נהר השאנון, הויאדוקט מעל הנהר נור , מעקות הברזל שמסביב לטריניטי קולג', כששמו ושם אביו טבועים בבסיס המעקות<ref name=":1" /> ועוד<ref name=":0" />.

== עבודתו הסייסמולוגית ==
ב-9 בפברואר 1846 מאלט הציג בפני האקדמיה המלכותית האירית את חיבורו "על הדינמיקה של רעידות אדמה", אשר נחשב לאחד מיסודות הסייסמולוגיה המודרנית. עיקרי חיבורו פורסמו בכתב העת הרשמי של האקדמיה באותה שנה<ref>Mallet, R., 1846. On the Dynamics of Earthquakes; Being an Attempt to Reduce Their Observed Phenomena to the Known Laws of Wave Motion in Solids and Fluids. The Transactions of the Royal Irish Academy, Vol. 21, pp. 51-105</ref>. המונח סייסמולוגיה הוא המצאה שלו, כמו גם המונח אפיצנטר, נקודת הפוקוס (focal point) הידועה כעומק המוקד ומפה איזוסייסמית<ref>Filiatrault, E., 2002. [https://books.google.co.il/books?id=zEqHNr4YHkgC&q=epicentre+mallet&pg=PR7&redir_esc=y#v=snippet&q=epicentre%20mallet&f=false Elements of Earthquakes Engineering and Structural Dynamic. - Second Edition]. Ecole Politechnique de Montreal, Chapter 1, p.1</ref>.

בשנת 1857 יצא לממלכת נאפולי שבאיטליה, וביצע שם את עבודתו המונומנטלית והראשונה בהיסטוריה של מיפוי מדעי של רעידת אדמה - בנאפולי.

בשנת 1858 פרסם יחד עם בנו את קטלוג רעידות האדמה של האיגוד הבריטי למדע מתקדם<ref></ref>.
ה[[מרגמה בקוטר 36 אינץ' ששימשה את מאלט בניסויי הפיצוצים המבוקרים למדידת הגלים הסייסמיים שנוצרים. כל פגז יכול היה להכיל 217 קג' של אבק שרפה.]]
בשנת 1849 ביצע יחד עם בנו את אחד מהניסויים הראשונים של מדידת גלים סייסמיים הנוצרים כתוצאה מפיצוץ מבוקר<ref name=":0" />.

מאלט שלח ידו גם בלימוד וחקר הוולקניזם ופרסם בשנת 1872 מאמר ארוך מקיף בנושא זה<ref>Mallet, R., (1874). Volcanic Energy: an Attempt to develop its True Origin and Cosmical Relation". Philosophical Transactions of the Royal Society. CLXI,I, pp.147–237.</ref>. בשנת 1878 פרסם מאמר מוביל נוסף, שצ'ארלס ריכטר טרח לציין אותו בספרו המונומנטלי 70 שנה אחר כך<ref>Charles F. Richter; 1958. Elementary Seismoloigy. W. H. Freeman & Company, San Francisco & London, p.720</ref>.

== אחרית ימיו ==
בשנות חייו האחרונות סבל מאלט מעיוורון כמעט מוחלט, אך המשיך לתרום בעבודתו המדעית<ref name=":2">[https://www.nature.com/articles/025059a0.pdf Robert Mallet, F.R.S. 1881]. Nature, 25, p. 59</ref>. הוא עוטר בשלוש מדליות מהיוקרתיות ביותר בתחומן בממלכה הבריטית: מדליית טלפורד מטעם המכון הבריטי להנדסה אזרחית של הממלכה , במדליית קאנינגהאם מטעם האקדמיה המלכותית האירית ובמדליית וולאסטון מטעם החברה הגאולוגית הבריטית <ref name=":2" />.

מאלט נפטר ב-5 נובמבר 1881 ונקבר בבית הקברות של מערב נורווד שבלונדון.

== ראו גם ==
* רעידת האדמה בנאפולי (1857)
* סייסמוגרף
* טקטוניקת הלוחות
* המרגמה של מאלט 

==קישורים חיצוניים==

* 
* 

==הערות שוליים==

קטגוריה:גאופיזיקאים
קטגוריה:מהנדסים אזרחיים
קטגוריה:בוגרי טריניטי קולג' (דבלין)
קטגוריה:בריטים שנולדו ב-1810
קטגוריה:בריטים שנפטרו ב-1881